**คู่มือสำหรับประชาชน : การรับชำระภาษีป้าย**

**หน่วยงานที่รับผิดชอบ :** เทศบาลตำบลรางหวาย อำเภอพนมทวน จังหวัดกาญจนบุรี

**กระทรวง : กระทรวงมหาดไทย**

1. **ชื่อกระบวนงาน :** การรับชำระภาษีป้าย
2. **หน่วยงานเจ้าของกระบวนงาน :** กองคลัง เทศบาลตำบลรางหวาย อำเภอพนมทวน จังหวัดกาญจนบุรี
3. **ประเภทของานบริการ :** กระบวนงานบริการที่เบ็ดเสร็จในหน่วยเดียว
4. **หมวดหมู่ของงานบริการ :** รับแจ้ง
5. **กฎหมายที่ให้อำนาจการอนุญาต หรือที่เกี่ยวข้อง**
6. *พระราชบัญญัติภาษีป้าย พ.ศ. ๒๕๑๐*
7. **ระดับผลกระทบ**: บริการทั่วไป
8. **พื้นที่ให้บริการ**: ท้องถิ่น
9. **กฎหมายข้อบังคับ/ข้อตกลงที่กำหนดระยะเวลา:**-
10. **ระยะเวลาที่กำหนดตามกฎหมาย/ข้อกำหนดฯลฯ**:0 วัน
11. **ข้อมูลสถิติ**

**จำนวนเฉลี่ยต่อเดือน 0**

**จำนวนคำขอที่มากที่สุด 0**

**จำนวนคำขอที่น้อยที่สุด 0**

1. **ช่องทางการให้บริการ**
2. **สถานที่ให้บริการ** ที่ทำการเทศบาลตำบลรางหวาย อำเภอพนมทวน จังหวัดกาญจนบุรี โทรศัพท์ 034-540985 **ระยะเวลาเปิดให้บริการ** เปิดให้บริการวันจันทร์ – วันศุกร์ (ยกเว้นวันหยุดที่ราชการกำหนด) ตั้งแต่เวลา ๐๘.๓๐ – ๑๖.๓๐ น. (มีพักเที่ยง)

หมายเหตุ : -

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

ตามพระราชบัญญัติภาษีป้ายพ.ศ. 2510 กำหนดให้องค์กรปกครองส่วนท้องถิ่นมีหน้าที่ในการรับชำระภาษีป้ายแสดงชื่อยี่ห้อหรือเครื่องหมายที่ใช้เพื่อการประกอบการค้าหรือประกอบกิจการอื่นหรือโฆษณาการค้าหรือกิจการอื่นเพื่อหารายได้โดยมีหลักเกณฑ์วิธีการและเงื่อนไขดังนี้

1. องค์กรปกครองส่วนท้องถิ่น เทศบาลตำบลรางหวาย ประชาสัมพันธ์ขั้นตอนและวิธีการเสียภาษี

2. แจ้งให้เจ้าของป้ายทราบเพื่อยื่นแบบแสดงรายการภาษีป้าย (ภ.ป. 1)

3. เจ้าของป้ายยื่นแบบแสดงรายการภาษีป้าย (ภ.ป. 1) ภายในเดือนมีนาคม

4. องค์กรปกครองส่วนท้องถิ่นตรวจสอบแบบแสดงรายการภาษีป้ายและแจ้งการประเมินภาษีป้าย (ภ.ป. 3)

5. องค์กรปกครองส่วนท้องถิ่นรับชำระภาษี (เจ้าของป้ายชำระภาษีทันทีหรือชำระภาษีภายใน
กำหนดเวลา)

6. กรณีที่เจ้าของป้ายชำระภาษีเกินเวลาที่กำหนด (เกิน 15 วันนับแต่ได้รับแจ้งการประเมิน)
ต้องชำระภาษีและเงินเพิ่ม

7. กรณีที่ผู้รับประเมิน (เจ้าของป้าย) ไม่พอใจการประเมินสามารถอุทธรณ์ต่อผู้บริหารท้องถิ่นได้ภายใน 30 วันนับแต่ได้รับแจ้งการประเมินเพื่อให้ผู้บริหารท้องถิ่นชี้ขาดและแจ้งให้ผู้เสียภาษีทราบ
ตามแบบ (ภ.ป. 5) ภายในระยะเวลา 60 วันนับแต่วันที่ได้รับอุทธรณ์ตามพระราชบัญญัติภาษีป้าย
พ.ศ. 2510

8. กรณีคำขอหรือรายการเอกสารประกอบการพิจารณาไม่ถูกต้องหรือไม่ครบถ้วนและไม่อาจแก้ไขเพิ่มเติมได้ในขณะนั้นผู้รับคำขอและผู้ยื่นคำขอจะต้องลงนามบันทึกสองฝ่ายและรายการเอกสาร/หลักฐานร่วมกันพร้อมกำหนดระยะเวลาให้ผู้ยื่นคำขอดำเนินการแก้ไข/เพิ่มเติมหากผู้ยื่นคำขอ
ไม่ดำเนินการแก้ไข/เพิ่มเติมภายในระยะเวลาที่กำหนดผู้รับคำขอจะดำเนินการคืนคำขอและเอกสารประกอบการพิจารณา

9. พนักงานเจ้าหน้าที่จะยังไม่พิจารณาคำขอและยังไม่นับระยะเวลาดำเนินงานจนกว่าผู้ยื่นคำขอจะดำเนินการแก้ไขคำขอหรือยื่นเอกสารเพิ่มเติมครบถ้วนตามบันทึกสองฝ่ายนั้นเรียบร้อยแล้ว

10. ระยะเวลาการให้บริการตามคู่มือเริ่มนับหลังจากเจ้าหน้าที่ผู้รับคำขอได้ตรวจสอบคำขอ
และรายการเอกสารหลักฐานแล้วเห็นว่ามีความครบถ้วนตามที่ระบุไว้ในคู่มือประชาชน

11. หน่วยงานจะมีการแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จตามมาตรา 10 แห่งพระราชบัญญัติการอำนวยความสะดวกในการพิจารณาอนุญาตของทางราชการพ.ศ. 2558

1. **ขั้นตอน ระยะเวลา และส่วนงานที่รับผิดชอบ**

|  |  |  |  |  |  |
| --- | --- | --- | --- | --- | --- |
| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน/หน่วยงานที่รับผิดชอบ** | **หมายเหตุ** |
| 1 | การตรวจสอบเอกสาร | เจ้าของป้ายยื่นแบบแสดงรายการภาษีป้าย (ภ.ป. 1) เพื่อให้พนักงานเจ้าหน้าที่ตรวจสอบความครบถ้วนถูกต้องของเอกสารหลักฐาน | 1วัน | เทศบาลตำบลรางหวาย | 1. ระยะเวลา:1 วัน (ภายในเดือนมีนาคมของทุกปี) 2. หน่วยงานผู้รับผิดชอบคือเทศบาลตำบลรางหวาย |
| 2 | การพิจารณา | พนักงานเจ้าหน้าที่พิจารณาตรวจสอบรายการป้ายตามแบบแสดงรายการภาษีป้าย (ภ.ป.1) และแจ้งการประเมินภาษี | 30 วัน | เทศบาลตำบลรางหวาย | 1. ระยะเวลา:ภายใน 30 วันนับจากวันที่ยื่นแสดงรายการภาษีป้าย (ภ.ป.1) (ตามพระราชบัญญัติวิธีปฏิบัติราชการทางปกครองพ.ศ. 2539) 2. หน่วยงานผู้รับผิดชอบคือเทศบาลเทศบาลตำบลรางหวาย |
| 3 | การพิจารณา | เจ้าของป้ายชำระภาษี | 15 วัน | เทศบาลตำบล รางหวาย | 1. ระยะเวลา:ภายใน 15 วันนับแต่ได้รับแจ้งการประเมิน (กรณีชำระเกิน 15 วันจะต้องชำระเงินเพิ่มตามอัตราที่กฎหมายกำหนด) |

**\*ระยะดำเนินการรวม** 46 **วัน**

1. **รายการเอกสารหลักฐานประกอบการยื่นคำขอ**

**๑๔.๑) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | บัตรประจำตัวประชาชนหรือบัตรที่ออกให้โดยหน่วยนของรัฐพร้อมสำเนาบัตร | - | 1 | 1 | ฉบับ | (พร้อมลงนามรับรองสำเนาถูกต้อง) |
| 2) | ทะเบียนบ้าน พร้อมสำเนา | - | 1 | 1 | ฉบับ | (พร้อมลงนามรับรองสำเนาถูกต้อง) |
| 3) | แผนผังแสดงสถานที่ตั้งหรือแสดงป้ายรายละเอียดเกี่ยวกับป้ายวันเดือนปีที่ติดตั้งหรือแสดง | - | 1 | 0 | ฉบับ | - |
| 4) | หลักฐานการประกอบกิจการ เช่น สำเนาใบทะเบียนการค้า สำเนาทะเบียนพาณิชย์ สำเนาทะเบียนภาษีมูลค่าเพิ่ม | - | 0 | 1 | ฉบับ | - |
| 5) | หนังสือรับรองนิติบุคคล (กรณีนิติบุคคล) พร้อมสำเนา | - | 1 | 1 | ฉบับ | - |
| 6) | สำเนาใบเสร็จรับเงินภาษีป้าย (ถ้ามี) | - | 0 | 1 | ฉบับ | - |
| 7) | หนังสือมอบอำนาจ (กรณีมอบอำนาจให้ดำเนินการแทน) | - | 1 | 0 | ฉบับ | - |

**๑๔.๒) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| ไม่พบเอกสารอื่น ๆ สำหรับยื่นเพิ่มเติม |

**๑๕. ค่าธรรมเนียม**

 ไม่มีค่าธรรมเนียม

**๑๖. ตัวอย่างแบบฟอร์ม ตัวอย่าง และคู่มือการกรอก**

 1. แบบแจ้งรายการเพื่อเสียภาษีป้าย (ภ.ป. 1)

2. แบบยื่นอุทธรณ์ภาษีป้าย (ภ.ป. 4)

**๑๗. หมายเหตุ**

-